Priekšlikums Padomes regula ar ko atceļ Padomes (EEK) Regulu Nr. 1461/93 par Amerikas Savienoto Valstu pretendentu piekļuvi valsts līgumiem /* COM/2006/0060 galīgā redakcija - ACC 2006/0015 */





[pic] | EIROPAS KOPIENU KOMISIJA | Briselē, 15.2.2006 COM(2006) 60 galīgā redakcija 2006/15 (ACC) Priekšlikums PADOMES REGULA ar ko atceļ Padomes (EEK) Regulu Nr. 1461/93 par Amerikas Savienoto Valstu pretendentu piekļuvi valsts līgumiem (iesniegusi Komisija) PASKAIDROJUMA RAKSTS 1) PRIEKŠLIKUMA SATURS Priekšlikuma pamatojums un mērķi Ar šo priekšlikumu atcels EK 1993. gada jūnijā noteiktos atbildes pasākumus ASV valdības 1993. gada maijā noteiktajām sankcijām pret lielāko daļu no EK dalībvalstīm saskaņā ar 1988. gada Vispārējā tirdzniecības un konkurētspējas akta VII sadaļu. | Vispārējais konteksts ASV valdība 1993. gada maijā noteica sankcijas saskaņā ar 1988. gada Vispārējā tirdzniecības un konkurētspējas akta VII sadaļu pret lielāko daļu no EK dalībvalstīm pēc Direktīvas 93/38/EEK (OV L 199, 9.8.1993., 84.-138. lpp., turpmāk tekstā „Komunālo pakalpojumu direktīva”) pieņemšanas. Komunālo pakalpojumu direktīvu cita starpā piemēro līgumiem, ko piešķīruši EK telekomunikāciju uzņēmumi. ASV šķita, ka jo īpaši Komunālo pakalpojumu direktīvas 36. panta nosacījumi rada nepamatotu diskrimināciju pret ASV telekomunikāciju iekārtu piegādātājiem. Direktīvas 36. pantā noteikts, ka EK uzņēmumi piešķir 3 % cenas atvieglojumu EK piegādātājiem salīdzinājumā ar trešo valstu piegādātājiem (šai gadījumā ASV piegādātājiem), ja šajā trešajā valstī EK piegādātājiem nav līdzvērtīga piekļuve tirgum. Tieši atbildot uz šīm sankcijām, EK 1993. gada jūnijā noteica līdzvērtīgas atbildes sankcijas ar Padomes Regulu (EEK) Nr. 1461/93 (OV L 146, 17.6.1993., 1. lpp.). Kopš tā laika EK telekomunikāciju tirgus ir liberalizēts. Juridiski un faktiski ieviestās efektīvās konkurences dēļ jaunās Eiropas Parlamenta un Padomes Direktīvas 2004/17/EK, ar ko koordinē iepirkuma procedūras, kuras piemēro subjekti, kas darbojas ūdensapgādes, enerģētikas, transporta un pasta pakalpojumu nozarēs (Komunālo pakalpojumu direktīva), darbības jomā jo īpaši nav iekļauti tās telekomunikāciju uzņēmumi. Tādējādi Komisija uzskata, ka vairs nav pamata tam, lai ASV joprojām pielietotu VII sadaļas sankcijas. Komisija tādējādi uzsāka sarunas ar ASV administrāciju, lai panāktu šo sankciju atcelšanu. Viedokļu apmaiņas gaitā ASV piekrita izdot ASV tirdzniecības pārstāvja parakstītu lēmumu par sankciju atcelšanu, kas stāsies spēkā tā publicēšanas dienā Federālajā reģistrā, 2006. gada 28. februārī. Padomes Regulā (EEK) Nr. 1461/93 noteiktie EK atbildes pasākumi tika piemēroti, tieši atbildot uz ASV sankcijām. Tātad, ja ASV sankcijas tiek atceltas, ir jāatceļ arī Padomes Regula (EEK) Nr. 1461/93. Tā kā ASV ir veikusi attiecīgos pasākumus, lai atceltu saskaņā ar 1988. gada Tirdzniecības akta VII sadaļu noteiktās sankcijas, Komisija iesniedz Padomei šo regulas priekšlikumu, lai atceltu Padomes Regulu (EEK) Nr. 1461/93. Padomi aicina pieņemt šo regulu. | Spēkā esošie noteikumi priekšlikuma darbības jomā Padomes Regula (EEK) Nr. 1461/93. | 2) APSPRIEšANāS AR IEINTERESēTAJāM PERSONāM UN IETEKMES NOVēRTēJUMS | Apspriešanās ar ieinteresētajām personām | Ar šo priekšlikumu atceļ iepriekšēju regulu, kas tika noteikta kā atbildes pasākums Savienoto Valstu pieņemtajām sankcijām. Tā kā minētās sankcijas tagad ir atceltas, ir arī jāatceļ EK atbildes pasākumi. | Ietekmes novērtējums Šim priekšlikumam nav vajadzīgs ietekmes novērtējums. Citas regulatīvās sistēmas netiek apskatītas. | 3) PRIEKšLIKUMA JURIDISKIE FAKTORI | Ierosinātās rīcības kopsavilkums Ar šo priekšlikumu atceļ iepriekšēju regulu, kas tika noteikta kā atbildes pasākums Savienoto Valstu noteiktajām sankcijām. Tā kā minētās sankcijas tagad ir atceltas, ir arī jāatceļ Eiropas Savienības atbildes pasākumi. | Juridiskais pamats Eiropas Kopienas dibināšanas līguma 133. pants. | Instrumenta izvēle un ietekme uz budžetu | Šis priekšlikums tikai atceļ iepriekšēju regulu. | Šis priekšlikums neietekmē budžetu, jo tas vienkārši atceļ iepriekšēju regulu. | Regula ir vienīgais iespējamais līdzeklis, lai atceltu iepriekšēju regulu. | 2006/15 (ACC) Priekšlikums PADOMES REGULA ar ko atceļ Padomes (EEK) Regulu Nr. 1461/93 par Amerikas Savienoto Valstu pretendentu piekļuvi valsts līgumiem EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 133. pantu, ņemot vērā Komisijas priekšlikumu, tā kā: (1) Padomes Regula (EEK) Nr. 1461/93[1], kurā grozījumi izdarīti ar Padomes Regulu (EK) Nr. 1836/95[2], ierobežo Amerikas Savienoto Valstu pretendentu piekļuvi noteiktiem līgumiem, ko piešķir dažas valsts iestādes, atbildot uz konkrētiem pasākumiem, ko Savienotās Valstis ir noteikušas Kopienas pretendentiem saskaņā ar 1988. gada Tirdzniecības akta VII sadaļu. (2) Amerikas Savienoto Valstu lēmums atcelt saskaņā ar 1988. gada Tirdzniecības akta VII sadaļu noteiktās sankcijas stāsies spēkā 2006. gada 1. martā. (3) Līdz ar to ir jāatceļ Regula (EEK) Nr. 1461/93, IR PIEŅĒMUSI ŠO REGULU. 1. pants Ar šo atceļ Padomes (EEK) Regulu Nr. 1461/93 par Amerikas Savienoto Valstu pretendentu piekļuvi valsts līgumiem. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, […] Padomes vārdā priekšsēdētājs [1] OV L 146, 17.6.1993., 1. lpp. [2] OV L 183, 2.8.1995., 4. lpp.